Rg:  eigentich wer de trationelli Füürball agseit gsi, aber ich bi fu villne Side überreded worde dasi mitem Car nach Luzern chum. Hauptgrund: de Dalle hed geburtsdag ka.  So simer (d lea und ich) ufe 8i bus(!) D Cami und Tabea sind au uf dem Bus gsi, Dene mitem Regio uf Basel (minkes isch in 4-1-3-3 igstige) z Basel hemer Alkohol kauft und sind in Burgerking go esse. Dene  zum Aescheplatz und zum Carparkplatz. Nach 15min simer den au mol innegloo worde. de Car isch doppelstöckig gsi, und mir sind obe ide mitti irgwo hockt.. aber d Höchi isch schlim, ca. 1.60 ruumhöchi.. Mitere normale verspötig fu 32min simer den au abgfahre..  d Carfahrt isch wie immer voll abgange, nid zletscht will de Ivan und de Minkes debie gsi sind. uA. au no gsi sind, Kevin, sandy, Sele, Caro, alex, Dalle Samantha. De Alk isch gut gflosse^^ d Strosse sind recht verschneit gsii und so isches langsam  vorwärz gange. In Neuehof heds e chuzi WCpause geh, wills WC schins nid funktioniert hed.  Am 23.30 hemer direkt vorem Club halte. Nach 2min ohni Jacke stoo simer den au dine gsi. De Club selber isch recht gross, s Layout echli a la Singerhuus.    Pro:  -Gratis itritt (glaubs immer)  - Bars hend näme ka (das erlichters s finde fu Persone erheblich)  - d Animation (8, teilwiis halb-nackti fraue, und 1 maa^^)  - d Bühnetechnik!! (8 Laser, Stickstoffkonone ich glaubs  jedefalls dases stickstoff isch^^, LED movingheads, d Soundquali isch durschnittlich gsi.  - villi Plattforme uf under. ebene  - Mi chan glaubs Lounges miete wo no recht gut usgseend.  - de Sound isch eigentich oke gsi, ca. 60% Houseateil  -Usländerateil isch gsii wie überall an so orte..  - d Belüftig isch eigentich sehr gut gsi    Contra:  - Getränkeppriis; 8.- Bier, 9.50 Coktail, 5.50 Cola (irgwie münd si jo de itrittspriis wieder usehole)  - Sie hend an jede Bar en  Safe ka (ich nim a fürd Inahme) blöderwiis isch de immer ade Wand hinde ibaut, und s Zahlefeld isch sehr gut ersichtilich..  - d WC-alag isch zchlii usserdem wer e Renovation dringenst nötig (gseed so us wie in France man^^)  - s Barkonzept isch irgwie komisch; bstellsch en Coktail; mache sii de nid Live, sonern en "Kellner" bringd de ufeme Tablet fu irgwo (funde zentrale chuchi ev.) ich nimm a durch das chöne si recht schummle mitem Alk..  - d Musicübergäng sind teilwiis schlim gsi (das ligt  aber am Dj und nid am club..)  -Natelempfang (wiso au immer, isch im EG und zmitzt ide Stadt  - Ich würd behaubte es hed düdlich me Männer als Fraue ka..    Obme hed döfe Rauche isch echli schwummig gsi, rauchverbot hani gmeint jo, aber sii hend öbe die glich graucht..    wiider gots mitem Beschriib :D  Womer cho sind isches no recht agnehm gsii mite Lüt, wie fascht normal isches den so am 12i voll gsii. so öbe am 3i hed den de Minkes mir e Steinegrill-Bäckerei zeigt, wo  ca. 5min weg gsii isch. Dört hemer es echt feins Sandwiches gsesse! euse Reiseleiter hed sichs nid lo no mir en afterhourclubs zeige ;-)  Mini Muedikeit hed langsam zungoo, will ich gestert scho recht vill gmacht han. Aber bin glich no fiter gsii als villi anderi us eusere Gruppe (exkl. Ivan und Minkes ;-)) Am 4i isch den de Car wieder zrug gfahre, bis natürlich alli de weg in Car gfunde hend isches sicher 15min gange, und de Car hed 3mol d rundi gmacht.. (Halteverbot vorem Club)  Ufem rückweg hani  eigntich denkt wie ide letze mol, das alli werde schlofe bez. es nach 30min ruhig sii wird. Aber ich han d rechnig ohni Ivan gmacht^^ So hend sii uA. im Soleuno aglüde und wele für 70 Perone reservierte^^ Ufde Autobahn isches mit gschätze 80kmh vorwerz cho (Schneefall) Underwechs hemer no 2 Unfäll gsee..  am 05.30 simer au wieder z basel gsi! Dene heds au schön ufe 05.40 zug uf Rhf-Frick glengt. Mir hede mite Cami und de Tabea uf magde chöne oder eifach hocke blibe, so bini in Frick glanded^^  Bilder hanes es paar gmacht, machi den mol spöder.. isch nume ppc ;)  Fazit:  Sicher e gute Club, Carfahrt isch au oke gsi, aber alles in allem echli lang und müedikeit isch au gross gsii (chund devo wennme so lang machd e dag vorher ;-)  tschese.